**DĖL RPRITARIMO STATYTI PAMINKLĄ GRAFUI IGNOTUI TYZENHAUZUI ROKIŠKYJE**

2018 m. sausio 23 d. Nr. TS –

Rokiškis

Lietuvos Respublikos vietos savivaldos įstatymo 16 straipsnio 2 dalies 30. punktu ir Rokiškio rajono savivaldybės administracijos AB ,,Rokiškio sūris“ ir nevyriausybinės organizacijos ,,Tyzenhauzų paveldas“ iniciatyva, Rokiškio rajono savivaldybės taryba n u s p r e n d ž i a:

Pritarti Rokiškio rajono savivaldybės administracijos, AB ,,Rokiškio sūris“ ir nevyriausybinės organizacijos ,,Tyzenhauzo paveldas“ iniciatyvai pastatyti paminklą grafui Ignotui Tyzenhauzui Rokiškio dvaro teritorijoje.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Petras Blaževičius

**SPRENDIMO PROJEKTO ,,DĖL RPRITARIMO STATYTI PAMINKLĄ GRAFUI IGNOTUI TYZENHAUZUI ROKIŠKYJE“ AIŠKINAMASIS RAŠTAS**

**Parengto sprendimo projekto tikslai ir uždaviniai.**

Minint Lietuvos valstybės atkūrimo 100- metį ir ruošiantis sutikti Lietuvos kultūros sostinės Rokiškyje 2019 metus, pritarti iniciatyvai pastatyti paminklą Lietuvos valstybės veikėjui, Rokiškio dvaro rūmų statytojui ir senamiesčio centro formuotojui grafui Ignotui Tyzenhauzui.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymo 16 straipsnio 2 dalies 30 punktu savivaldybėms priskirta savarankiška kultūros funkcija.

**Sprendimo projekto esmė.**

Šiuo metu Rokiškio mieste nėra pastatytų paminklų konkretiems Lietuvos valstybės ir Rokiškio kūrėjams. Grafai Tyzenhauzai – viena iš tų šeimų, kurie turėjo didelę įtaką Lietuvos Didžiojoje kunigaikštystėje ir nuveikė jai naudingus ir svarbius darbus. Ignotas Tyzenhauzas buvo LDK Pėsčiosios gvardijos šefas, generolas majoras, kovojęs prieš Rusijos okupaciją. Jis taip pat nusipelnė Rokiškiui čia perkėlęs savo rezidenciją iš Pastovių ir pastatęs dabartinę dvaro sodybą. Jo dėka buvo suformuota dabartinė senamiesčio aikštė, suformuotas naujas gatvių tinklas. Tyzenhauzo vaikai Konstantinas ir Sofija buvo žinomi Europoje ir už jos ribų.

Paminklas I. Tyzenhauzui galėtų tapti Lietuvos valstybės ir Rokiškio kūrėjų įamžinimo svarbiu momentu, pasitarnauti dar didesniam turistų pritraukimui ir padėtų tinkamai pažymėti svarbiausius dabartinės Lietuvos ir Rokiškio jubiliejus ir įvykius.

**Galimos pasekmės, priėmus siūlomą tarybos sprendimo projektą:**

**teigiamos** – įamžintas LDK veikėjo Rokiškio dvaro statytojo ir senamiesčio centro formuotojo grafo Ingoto Tyzenhauzo atminimas, sukurtas dar vienas turistinis objektas;

**neigiamos** – nėra

**Kokia sprendimo nauda Rokiškio rajono gyventojams.**

Įamžinami garsūs kraštiečiai bei Lietuvos valstybės kūrėjai įvairiais istoriniais laikotarpiais, šiuo atveju – LDK laikų.

**Finansavimo šaltiniai ir lėšų poreikis**.

Pusė sumos paminklui suskurti ir pastatyti yra pažadėjusi AB ,,Rokiškio sūris“, pradėtos rinkti gyventojų aukos. Rajono savivaldybė turės skirti dalinį finansavimą – tai yra ne daugiau iki 50 proc. reikalingos sumos

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertinamas antikorupciniu požiūriu.

Skyriaus vedėjas Petras Blaževičius